ரூபா தேவி

ரூபா தேவி (பிறப்பு: 1989 மார்ச் 25) தமிழ்நாட்டில் உள்ள திண்டுக்கல் மாவட்டத்தின் கால்பந்து விளையாட்டு வீராங்கனையாக தனது விளையாட்டு வாழ்க்கையை துவக்கியவர். 2016 ஆம் ஆண்டுhttp://m.tamil.samayam.com/latest-news/state-news/tamil-nadu-woman-qualifies-to-officiate-fifa-matches/articleshow/50658067.cms ஜனவரி மாதத்தில் சர்வதேச கால்பந்து சம்மேளமான ஃபிஃபாவின் நடுவராக நியமிக்கப்பட்டார்.

 ஃ பிஃ பா  அமைப்பின்  முதல் தமிழக பெண்  நடுவர் 
இதன் மூலம், தமிழகத்தில் இருந்து, ஃபிஃபா கால்பந்து  நடுவராக செயல்பட தேர்ந்தெடுக்கப்பட்ட முதல் பெண்http://www.thehindu.com/features/metroplus/society/g-ruba-devi-is-the-first-female-from-tamil-nadu-to-qualify-as-fifa-referee/article8365463.ece என்ற பெருமையை ரூபா  தேவி பெற்றார். இது வரை,  ஃ பிஃ பா  அமைப்பின்  பெண்   நடுவர்களாக இந்திய பெண்கள் ஐவர்http://www.deccanchronicle.com/football/230116/indian-woman-is-fifa-referee.html மட்டுமே  தேந்தெடுக்கப்பட்டுள்ளனர் என்பது குறிப்பிடத்தக்கது.

ரூபா தேவி சிறுமியாக இருந்த போது, திண்டுக்கல் மாவட்டத்தில் கால்பந்து  விளையாட்டு பிரபலமான விளையாட்டாக இருந்தது. கால்பந்து மைதானத்துக்கு சென்ற ரூபா தேவி,  அங்கு விளையாடுபவர்களை பார்த்து தானும் கால்பந்து வீராங்கனையாக வேண்டும் என்று விருப்பப்பட்டுள்ளார்.

 ரூபா தேவி விளையாடிய அணிகள் 

ஆரம்பத்தில் திண்டுக்கல் மாவட்டhttp://www.thaimoli.com/news-detail.php?nwsId=16682 மகளிர் கால்பந்து அணிக்காக விளையாடிய ரூபா தேவி, பின்னர் மதுரை காமராஜர் பல்கலைக்கழக மகளிர் கால்பந்து அணி, அண்ணாமலை பல்கலைக்கழக் அணி, தமிழ்நாடு மகளிர் கால்பந்து அணி என  பல அணிகளுக்காக விளையாடியுள்ளார்.

திண்டுக்கல்லில் உள்ள ஒரு சாதாரண  குடும்பத்தைச் சேர்ந்த ரூபா தேவியின் விளையாட்டு வாழ்க்கைக்கு தேவையான அனைத்து செலவுகளையும் திண்டுக்கல் கால்பந்து அமைப்பு கவனித்துக் கொண்டது.

பிஎஸ்சி மற்றும் பி.எட். மற்றும் முதுநிலை பட்டய சுகாதார ஆய்வாளர் கல்வியை பூர்த்தி செய்துள்ள  ரூபா தேவி, புதிய தலைமுறை தொலைக்காட்சியின் 'சக்தி விருது' ,  ரெயின் டிராப்ஸ்  நிறுவன விருது  உள்பட பல விருதுகளை,  தனது விளையாட்டு சாதனைகளுக்காக பெற்றுள்ளார்.

 குறிப்புகள் 

பகுப்பு:வாழும் மக்கள்
பகுப்பு:காற்பந்தாட்ட நடுவர்கள்
பகுப்பு:1989 பிறப்புகள்
பகுப்பு:திண்டுக்கல் மாவட்ட மக்கள்